Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την εξαγωγή από την Τσεχική Δημοκρατία προς την Κοινότητα ορισμένων προϊόντων χάλυβα που καλύπτονται από τις συνθήκες ΕΚΑΧ και ΕΚ κατά το χρονικό διάστημα από 1ης Ιανουαρίου έως 31 Δεκεμβρίου 2002 (παράταση του συστήματος διπλού ελέγχου)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στόχος του συστήματος διπλού ελέγχου είναι να βελτιωθεί η διαφάνεια και να αποφευχθούν πιθανές εκτροπές του εμπορίου. Το σύστημα αυτό βασίζεται στη διάταξη της ευρωπαϊκής συμφωνίας ΕΚ-Τσεχικής Δημοκρατίας [1] που παρέχει τη δυνατότητα σε κάθε συμβαλλόμενο μέρος να θεσπίσει διοικητική διαδικασία με σκοπό την ταχεία ενημέρωση σχετικά με τις τάσεις της ροής των εμπορικών συναλλαγών. Τα συμβαλλόμενα μέρη συμφώνησαν το 1998 να καθιερώσουν τέτοιο σύστημα για ορισμένα προϊόντα χάλυβα που καλύπτονται από τις συνθήκες ΕΚΑΧ και ΕΚ με την απόφαση 3/97 [2] του συμβουλίου σύνδεσης. Με την απόφαση 7/98 [3] του συμβουλίου σύνδεσης η ισχύς του εν λόγω συστήματος παρατάθηκε, αφού τροποποιήθηκε το πεδίο προϊόντων που καλύπτει, για το χρονικό διάστημα από 1ης Ιανουαρίου έως 31 Δεκεμβρίου 1999. Με την απόφαση 1/2000 [4] του συμβουλίου σύνδεσης η ισχύς του εν λόγω συστήματος παρατάθηκε, για το χρονικό διάστημα από 1ης Ιανουαρίου έως 31 Δεκεμβρίου 2000. Με την απόφαση 1/2001 [5] του συμβουλίου σύνδεσης η ισχύς του εν λόγω συστήματος παρατάθηκε, για το χρονικό διάστημα από 1ης Ιανουαρίου έως 31 Δεκεμβρίου 2001. Με τον κανονισμό (ΕΚ) 87/98 [6] του Συμβουλίου, που τροποποιήθηκε με τον κανονισμό (ΕΚ) 248/99 [7] του Συμβουλίου και παρατάθηκε με τον κανονισμό (ΕΚ) 567/2000 [8] και 239/2001 [9] του Συμβουλίου, θεσπίστηκε η αντίστοιχη κοινοτική νομοθεσία εφαρμογής.

[1] ΕΕ L 360 της 31.12.1994, σ. 2.

[2] ΕΕ L 13 της 19.1.1998, σ. 99.

[3] ΕΕ L 29 της 3.2.1999, σ. 26.

[4] ΕΕ L 69, 17.3.2000, σ. 53.

[5] ΕΕ L 35, 6.2.2001, σελ. 37.

[6] ΕΕ L 13 της 19.1.1998, σ. 43.

[7] ΕΕ L 29 της 3.2.1999, σ. 1.

[8] ΕΕ L 69, 17.3.2000, σ. 1.

[9] ΕΕ L 35 της 6.2.2001, σ. 3.

Κατά τη συνεδρίασή της, στις 8 Οκτωβρίου 2001, η ομάδα επαφών συμφώνησε να συστήσει στο συμβούλιο σύνδεσης να παρατείνει την ισχύ του συστήματος διπλού ελέγχου για το χρονικό διάστημα από 1ης Ιανουαρίου έως 31 Δεκεμβρίου 2002.

Επομένως, η συνημμένη πρόταση αποσκοπεί στην παράταση ισχύος της απόφασης 87/98 του Συμβουλίου, όπως τροποποιήθηκε με την απόφαση 248/99 του Συμβουλίου και παρατάθηκε με την απόφαση 567/2000 και 239/2001 του Συμβουλίου, για το χρονικό διάστημα από 1ης Ιανουαρίου έως 31 Δεκεμβρίου 2002.

2001/0322 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την εξαγωγή από την Τσεχική Δημοκρατία προς την Κοινότητα ορισμένων προϊόντων χάλυβα που καλύπτονται από τις συνθήκες ΕΚΑΧ και ΕΚ κατά το χρονικό διάστημα από 1ης Ιανουαρίου έως 31 Δεκεμβρίου 2002 (παράταση του συστήματος διπλού ελέγχου)

(Κείμενο που παρουσιάζει ενδιαφέρον για τον ΕΟΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 133,

την πρόταση της Επιτροπής,

Εκτιμώντας τα εξής:

(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, τέθηκε σε ισχύ την 1η Φεβρουαρίου 1995 [10].

[10] ΕΕ L 360 της 31.12.1994, σ. 2.

(2) Με την απόφαση .../2001 [11] του συμβουλίου σύνδεσης, τα μέρη αποφάσισαν να παρατείνουν τη διάρκεια ισχύος του συστήματος διπλού ελέγχου που θεσπίστηκε με την απόφαση αριθ. 3/97 [12] του συμβουλίου σύνδεσης για το χρονικό διάστημα από 1ης Ιανουαρίου έως 31 Δεκεμβρίου 2002.

[11] Βλέπε σελίδα ... της παρούσας Επίσημης Εφημερίδας.

[12] ΕΕ L 13 της 19.1.1998, σ. 99.

(3) Κρίνεται επομένως σκόπιμο να παραταθεί η κοινοτική νομοθεσία εφαρμογής που θεσπίστηκε με τον κανονισμό (ΕΚ) 87/98 [13] του Συμβουλίου της 19ης Δεκεμβρίου 1997, σχετικά με την εξαγωγή από την Τσεχική Δημοκρατία στην Κοινότητα ορισμένων προϊόντων χάλυβα που καλύπτονται από τις συνθήκες ΕΚΑΧ και ΕΚ για το διάστημα μεταξύ της 1ης Ιανουαρίου και της 31ης Δεκεμβρίου 1998 (παράταση του συστήματος διπλού ελέγχου),

[13] ΕΕ L 13 της 19.1.1998, σ. 43.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) 87/98 παραμένει σε ισχύ για το χρονικό διάστημα από 1ης Ιανουαρίου έως 31 Δεκεμβρίου 2002, σύμφωνα με τις διατάξεις της απόφασης ..../2001 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου.

Άρθρο2

Ο κανονισμός (ΕΚ) 87/98 τροποποιείται ως ακολούθως:

Στον τίτλο, στο προοίμιο και στο άρθρο 1 παράγραφοι 1 και 4, οι αναφορές στην περίοδο «από 1ης Ιανουαρίου έως 31 Δεκεμβρίου 2001» αντικαθίστανται από τις αναφορές στην περίοδο «από 1ης Ιανουαρίου έως 31 Δεκεμβρίου 2002».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 2002.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος